Kristisma Milito

La Kristisma Milito, en hispana Guerra Cristera, nomita ankaŭ Guerra de los Cristeros, estis milito okazinta en Meksiko kiu daŭris tri jarojn, de 1926 ĝis 1929, inter unuflanke la registaro kaj aliflanke milicoj de ekstremaj katolikoj kiuj malakceptis la aplikadon de la Leĝo Calles (laŭ prezidanto Plutarco Elías Calles) kiu celis limigi kaj kontroli la katolikan kulton en la lando.

La meksika konstitucio de 1917 establis politikon kiu malakceptis la juran personecon de la eklezioj, malhelpis la partoprenon de la pastroj en politiko, senigis la ekleziojn de la rajto posedi nemoveblaĵojn kaj malhelpis la publikan kulton ekster la preĝejoj. Kelkaj ĉirkaŭkalkuloj nombris mortintojn maksimume de 250 mil personoj, Edgar Danés Rojas (2008). Noticias del Edén: la iglesia católica y la Constitución mexicana. Tamaulipas: Universidad Autónoma de Tamaulipas, pp. 82. ISBN 978-970-819-063-3. ​ enkalkulante civilulojn kaj militistojn de ambaŭ flankoj. Lauro López Beltrán (1987). La persecución religiosa en México: Carranza, Obregón, Calles, Portes Gil. Ciudad de México: Tradición, pp. 80. ISBN 978-958-625-143-3. 

La hispanlingva nomo de la ribelantoj -"cristeros"- apenaŭ estas uzata ekster tiu kunteksto, kaj tute ne sinonimas kun kristanoj, pro kio ne eblas la traduko al "kristanaj militoj". Tre ofte oni rilatas al militkrio "Viva Cristo Rey", tio estas "Vivu Kristo Reĝo", plej ofte uzata de ekstremdekstraj movadoj,Ekzemple en Hispanio en la 1970-aj jaroj fare de organizo nomita "Guerrilleros de Cristo Rey", Gerilanoj de Kristo Reĝo. ĉar implicas, ke oni celas la politikan regadon fare en la nomo de Kristo.

En kulturo la fono de tiu milito aperas en tre diversaj verkoj, kiel en la novelaro El llano en llamas (1953) de la meksika verkisto Juan Rulfo aŭ en la filmo Cristiada aŭ For Greater Glory (2012) de Dean Wright.

 Notoj 

 Bibliografio 
 González Morfín, Juan, La guerra de los cristeros: hitos y mitos, Panorama, México 2012.
 Meyer, Jean. La Cristiada. 2. El conflicto entre la Iglesia y el Estado 1926-1929. VI ed. México, S.XXI, 1980.

Kategorio:Religio kaj perforto
Kategorio:1920-1929 en Meksiko
Kategorio:Romkatolika Eklezio en Meksiko
Kategorio:Militoj de Meksiko
Kategorio:Militoj de la 20-a jarcento
Kategorio:Konfliktoj en 1920-1929